  Туспуктэм: vk.com (Владимир Соловьёв) Наталия Сильвестрова Якшур-Бӧдьяысь ивортодэтъя но лулчеберетъя центре но Сьӧлтаысь лулчеберетъя ёрос юртэ выль техника но крезьгур тӥрлык вуиз. Арбериосты «Единая Россия» партилэн «Культура малой Родины» ӵектосэз улсын басьтӥзы. Со сярысь Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Якшур-Бӧдьяысь центре куараез кужмоятӥсь аппаратура, мебель но офис техника басьтӥзы. Сьӧлта лулчеберет юртэ 1,5 миллион манет тыр куара кужмоятӥсь тӥрлык вуттӥзы. Тодэ вайытом, 2023-тӥ арын «Огъя Россия» партилэн «Культура малой родины» ӵектосэзъя Удмуртиын 28 лулчеберет юртъёсты выльдозы. Та дырлы Вавож, Юкаменск, Сарапул, Ува, Дэбес ёросъёсын тупатъян ужъёсты быдэстӥзы ни. Озьы ик ӵектос улсын муниципал лулчеберет юртъёслэсь материально-технической базазэз выльдо, музейёсы, театръёсы, лыдӟетъюртъёсы кулэ тӥрлык басьто. Можга ёросысь лулчеберет юртэ сценалы выль тыл арбериос пуктӥзы. Тегъёс: Лулчеберет тӥрлык Якшур-Бӧдья Сьӧлта Удмуртия  